

**INTERCANVI AMB ITÀLIA**

**CRIDA ALS ALUMNES INTERESSATS**

PROJECTE **ERASMUS+**

Es convoca **tot l’alumnat de 1r de Batxillerat** que vulgui optar a una de les 5 places disponibles per a un viatge d’intercanvi entre alumnes a Mantova, Itàlia. El viatge tindrà una durada de 5 dies durant el mes de maig, amb totes les despeses pagades.

L’intercanvi forma part del projecte ERASMUS+, en el qual està participant el nostre centre. Aquest projecte està co­finançat per la Unió Europea.

El seu objectiu és la vivència i transferència d’experiències educatives entre ensenyants i alumnes de diferents països d’Europa: Suècia, Polònia, Finlàndia, Portugal, Itàlia i Àustria. Els interessats viatjaran amb un grup de professors de l’institut, i hauran de participar en algunes activitats com ara exposició de temes.

Per optar a una d’aquestes places els candidats hauran de complir una sèrie de requisits:

* Un nivell d’anglès mitjà-alt, suficient per a l’exposició del tema
* Redactar una carta de motivació
* Es valorarà haver participat en algun projecte de l’Institut, com ara els Serveis comunitaris, el programa Èxit, les activitats relacionades amb la trobada Erasmus+ al nostre institut (el mes de març), o altres.
* Es valoraran l’expedient acadèmic i la motivació
* Tenir la documentació en regle (DNI, Passaport, permís consular)

Un cop estudiades les sol·licituds es farà la selecció final dels candidats mitjançant una entrevista en anglès.

**Termini de presentació**

Les persones interessades hauran de presentar la carta de motivació abans del dia 20 de desembre a la professora Agnès Perelló.

Per a qualsevol dubte cal posar-se en contacte amb la professora Agnès Perelló.

**Comissió ERASMUS +**

Barcelona , 6 de novembre de 2019